kardosdrur/scandi-wiki huggingface dataset:
Vazja-Psjavela

Vazja-Psjavela eller Vazha-Pshavela () er forfattersynonym med betydningen søn af en psjavianer   for Luka Pavles dze Razikasjvili  ; født 26. juli 1861, død 10. juli 1915) var en stor georgisk digter, den eneste, der hidtil er blevet sammenlignet med Sjota Rustaveli ().

Liv og værker 
 
Vazja-Psjavela blev født i den lille landsby Tjargali () i Psjavi-regionen i Georgien i 1861. Han blev uddannet som folkeskolelærer på et teologisk uddannelsessted i Gori.
 
Han underviste i jura og litteratur i nogle år, men i 1888 flyttede han sammen med sin nygifte kone tilbage til Tjargali, hvor de levede i ekstrem fattigdom som almindelige bønder.
 
Omstændighederne blev værre, da han stort set mistede synet på det ene øje, men han blev ved med at skrive og at arbejde for at forsørge sin kone og deres fire børn.
 
Fra tid til anden red han til Tbilisi for at deltage i vigtige offentlige begivenheder.
 
Vazja-Psjavela døde af lungebetændelse i 1915.

Noter

Kilder 

 Howard I Aronson & Dodona Kiziria (1999): Georgian Language and Culture: a continuing course. Bloomington, Indiana: Slavica.

Skønlitterære forfattere fra Georgien
Digtere fra Georgien
Dramatikere
Viking metal

Viking metal (på dansk vikingemetal) betragtes typisk som en undergenre af traditionel black metal. Musikken spilles primært af skandinaver, hvor genren også stammer fra. Genren opstod som følge af Bathorys album Blood Fire Death fra 1988, det definitivt første vikingemetal-album.

Karakteristik 
Vikingemetal er karakteriseret ved omfattende brug af hurtige trommer, hårde guitarriffs og "synth"; altså keyboards el.lign., der bruges til at frembringe visse specielle lyde såsom ulvehyl, storm/torden og diverse "vinterlyde", og sangene er generelt væsentlig mere komplekse i sine musiske dispositioner end sortmetallen. Sangteksterne handler ofte om Nordens vikingetid, krig, nordisk mytologi og vikingeånd og vikingedyder (dvs. mjød, mandsmod, agtelse af forfædrene og specielt skildringen af de modige skandinavers kamp mod de invaderende kristne, hvilket også har rødder i sortmetallen). Mange bands skriver desuden sangteksterne på modersmålet, og enkelte sågar på for længst uddøde sprog som oldnordisk.

Vikingemetal er ikke en egentlig genre, men mere en betegnelse som bruges til at beskrive bandets tema og tekster. Bands i genrne kan oftest kategoriseres som folkemetal og sortmetal, men der er også enkelte bands som spiller dødsmetal med et vikinge tema. Herudover findes også bands, der, i stedet for at koncentrere sig om metallens ekstreme genrer, benytter sig af middelalderlige musiktemaer og dermed i høj grad adskiller sig fra genrens øvrige bands.

Troldemetal 
Nogle bands som f.eks. Finntroll har skiftet fokus fra de nordiske guder og helte til andre nordiske sagn og væsner som trolde og kæmper. Ligesom vikingemetal er troldemetal en meget temapræget genre, hvor bandenes musikinspiration hovedsagligt kommer fra black metal eller folkemetal. Ligesom vikingemetal har troldemetal ofte antikristne temaer, hvor trolde og monstre repræsenterer den hedenske mand, fra før Skandinavien konverterede til kristendommen.

Metalgenrer
Vikingetiden i populærkultur
Carl Larsson

Carl Larsson (født 28. maj 1853 i Stockholm, død 22. januar 1919 i Falun) var en svensk kunstner.

Carl Larsson er mest kendt for sine meget præcise skildringer af svensk landlig idyl.

Eksterne henvisninger 

 

Malere fra Sverige
Personer fra Stockholm
Kropstemperatur

Den normale kropstemperatur, eller rettere kropskernetemperatur, ligger hos mennesker på 37°C (mellem 36.4 og 37.1 °C). Hvis temperaturen i kropskernen stiger, har man feber; intervallet fra 37.1 til 37.8 kaldes subfebril, 37.9 til 38.4 er febril og 38.5 til 40.0 og opefter er højfebril. Temperaturer over 40 °C er meget høj feber og er potentielt livstruende, hvis tilstanden opretholdes over længere tid. 

Falder temperaturen til mindre end 35 grader, kaldes det hypotermi. Temperaturen på huden og i ekstremiteterne kan variere kraftigt fra kernetemperaturen; dog, for børn kan temperaturen om morgenen godt kan være lidt under 37 og om aftenen op til 37.5, uden at barnet er febrilt.

Målemetoder 
Temperatur anvendes mange steder i sundhedsverdenen. Mest almindeligt anvendes et mund-, øre- eller pande-termometer,der sælges i håndkøb og findes i mange hjem. På danske hospitaler anvendes mest øretermometer, mens også pandetermometer ses mange steder; på begge disse er der er vis usikkerhed i målingen, men de kan ofte give en rimelig indikation af temperaturen. 

For mere præcis måling af kernetemperaturen anvendes oftest temperaturmåling via endetarmen (rektal temperatur). Metoden medfører et lidt større ubehag end målinger i øre eller på pande, ligesom målingen tager ét til to minutter, sammenlignet med få sekunder for øre- og pandemålinger. Specialafdelinger, for eksempel operations- eller intensivafdelinger, anvender ofte også invasive temperaturmålinger via lungearterien eller et blærekateter, der udnytter adgangen til kroppens indre til at måle kernetemperaturen mere præcist.

Se også

Kilder 

Fysiologi
Blind vej

En blind vej, er en vej hvor der ikke er flere frakørselsmuligheder.

Der kan dog sagtens være sideveje, men disse er så lukket for gennemgående biltrafik.

Stier kan støde til vejen, men mulighed for videre kørsel med bil er der ikke.

Eksterne henvisninger 

Vejtyper
SETI

SETI (akronym for Search for Extra-Terrestrial Intelligence) er et projekt baseret på organiserede forsøg på at opdage liv i rummet. En række projekter med "SETI" i navnet er blevet udført – inklusiv nogle af det amerikanske rumfartsagentur NASA. Den generelle metode er at afsøge himlen efter radiosignaler med kunstigt skabte matematiske mønstre med radioteleskoper som f.eks. det store Arecibo teleskop i Puerto Rico. Denne metode bliver, i modsætning til mange andre forsøg, der omhandler kontakt med liv fra andre planeter, taget alvorligt af det videnskabelige miljø.

SETI-Projektet benytter en alternativ metode til at behandle de store mængder data en scanning af radiotrafik kræver. Almindelige mennesker kan downloade en screensaver der udnytter overskydende regnekraft på deres egen pc til at analysere dataene. Dette underprojekt kaldes SETI@HOME.

Se også 
 Drakes ligning
 Arecibo-budskabet
 Wow! signalet

Eksterne henvisninger 
 SETI Institute
 SETI@home

 
Klyngecomputere
Pleonasme

En pleonasme (af græsk pleonasmos "overflod" ) er en ordforbindelse, hvoraf et eller flere ord er logisk overflødige. Pleonasmer kan bevidst benyttes stilistisk for at give større effekt. En pleonasme kaldes også dobbeltkonfekt.

Eksempler 
Pleonasmer er markeret med kursiv:
 Vi åbner samfundet op
 Derefter blev han efterfølgende
 Han plejer  at...
 En  cirkel.
 At bakke .
 En  gave.
 En kollega
 En  fra Norge.
 .
 Jeg så det med mine  øjne.
 Han var allerførst .
 I døren blev vi modtaget af en  olding.
 Medlemstallet var 23 medlemmer
 De ramte hinanden .
 Et  lig.
 Kropsbehåring på kroppen
 Hans ben er hævet op
 En rytter til hest

Se også 
 Tautologi
 Redundans

Referencer 

Ord og vendinger
Logik
Græske ord og vendinger
Bisutun-inskriptionerne

Bisutun-inskriptionerne, også Bīsutūn, Behistūn eller Bistun, er en 15 m høj og 25 m bred tekst og billede ristet ind i klippevæggen. Indskriften fortæller om kong Dareios 1. erobringer. De legemstore afbildninger viser Dareios og oprørere, som han har besejret, og over dem svæver Ahuramazda.

Teksten er i kileskrift på tre sprog: oldpersisk, elamitisk og akkadisk. Den oldpersiske tekst indeholder 471 linjer i fem spalter. Indskriften har været nøgle til Henry C. Rawlinsons tydning af oldpersisk på samme måde som "Rosettestenen" hjalp til franskmændenes tydning af hieroglyfferne. 

Bisutun-inskriptionerne befinder sig i nærheden af byen Bisutun, ca. 42 km fra Kirmānšāh i det vestlige Iran (Kurdistān).

Navnet Behistūn, nypersisk Bīsutūn kommer sandsynligvis af et oldpersisk *Bagastāna "gudernes bolig" (jf. græsk Bagistanon).

Kilder/referencer 
 8/16/04, Payvand: Iran: Documentation of Behistun Inscription Nearly Complete
 Dansk oversættelse i Jes Peter Asmussen, Historiske tekster fra Achæmenidetiden, København 1960, s. 43-68.

Se også 
 Fuente Magna og Pokotia-monolitten
 Rosettestenen

Eksterne henvisninger 

 English translation of the inscription text
 Case Western Reserve University Digital Library – de komplette tekster.
 The Livius historical website  – diskussion og engelsk oversættelse.

Akkadiske imperium
Bygninger, konstruktioner og anlæg i Iran
Historiske tekster på flere sprog
Kunsthistorie
Verdensarven i Iran
Gori

Gori (, ) er en by i den georgiske provins Kartli med  indbyggere. Byen blev grundlagt af en af Georgiens største konger, David IV af Georgien (1089-1125). Gori ligger ved udmundingen af vandløbet Liakhvi i Mtkvari-floden.
 
Generalsekretær for Sovjetunionens kommunistiske parti fra 1922 til 1953 Josef Stalin blev født i Gori i 1879.

Josef Stalinmuseet 
Museet har tre sektioner, alle beliggende ved byens centrale torv. Det blev officielt indviet i 1957. Med opløsningen af Sovjetunionen og Gerorgiens frihedsevægelse, blev museet lukket i 1989, men er siden blevet genåbnet, og er en populær turistattraktion.

Træbarakken, hvor Stalin blev født i 1878 og tilbragte sine første fire år, er bevaret i museumshaven. Stalins far, Vissarion  Dzjugasjvili, en lokal skomager, havde lejet sig ind barraken og havde sit værksted i kælderen.

I haven er Stalins personlig togvogn udstillet. Togvognen blev fremstillet i 1941, pansringen bringer vognens vægt op på 43 t og indeholder bl.a. køkken, badeværelse, sovekupeér og spisestue. Togvognen blev blandt andet benyttet i forbindelse med konferencerne i Jalta og Teheran.

Over byen ligger middelalderborgen Goris-tsikhe.

Kendte personer fra Gori 
 Josef Stalin - politiker 
 Vasja-Psjavela - digter blev uddannet i Gori.

Referencer

Eksterne henvisninger 
 

Byer i Georgien
Trilogi

Ordet trilogi består de græske ord tri- og -logi, der betyder tre-hed. Det er et værk, der består af tre dele, der hver for sig er afsluttede, men sammen udgør en helhed. Trilogier findes indenfor mange genrer, både inden for litteratur, film og musik.

Filmtrilogier 
Nogle af de mest kendte filmtrilogier er (se også autuer-trilogier nedenfor):
 Austin Powers
 Blade
 Bourne
 Crocodile Dundee
 Frækkere end politiet tillader
 The Matrix
 The Mummy
 Ocean's Eleven
 Ringenes Herre
 Spider-Man
 Star Wars (3 x 3 film, tredje trilogi ikke afsluttet)
 X-Men
 Hobbitten
 The Dollars

Auteur-trilogier 
Trilogier af originale, sammenhængende film i en instruktørs (auteur) værk:
 Francis Ford Coppolas The Godfather-trilogi.
 Krzysztof Kieślowskis Tre farver-trilogi (Blå, Hvid, Rød)
 Baz Luhrmanns Red Curtain-trilogi (Strictly Ballroom, Romeo + Juliet, Moulin Rouge!)
 Lars von Triers Europa-trilogi, Guldhjerte-trilogi og USA-Land of Land of Opportunities-trilogi (ikke afsluttet)
 Per Flys Danmarks-trilogi, Bænken, Arven og Drabet
 Christoffer Boes Filmskole-trilogi, Obsession (kort) fra 1999, Virginity (kort) fra 2000 og Anxiety (kort) fra 2001

Børne-, ungdoms- og familiefilm 
 The Addams Family
 Befri Willy
 Doctor Dolittle
 I Know What You Did Last Summer
 Scream
 Stuart Little
 Tilbage til fremtiden
 Toy Story

Andre trilogier 
 The Uffe Holm Show, stand up (3. del kommer foråret 2009)
 ''LOC, musikvideoer (xxx-couture, Hvorfor vil du ikk'?, Superbia)

Se også 
 Filmserie
 Duologi
 Tetralogi
 Pentalogi
 Heptalogi

Tal
Filmserier
Litteratur
Fuente Magna og Pokotia-monolitten

Fuente Magna er en stenskål som blev fundet af en bonde i 1950'erne ved Tiahuanacu i Sydamerika. Den antages for at være et svindelnummer.

Se også 
 Fra den engelske Wikipedia: Peruvian Ancient Cultures
 Fra den mesopotamiske region: Bisutun-inskriptionerne og Rosettestenen

Eksterne henvisninger 
 Fuente Magna. Rosetta stone of the Americas Citat: "...It is clear that civilisation in ancient South America is much older and more extensive than has been previously recognised..."
 Ancient Archaeology – List of remarkable archaeological finds  Citat: "...The possible relation between the Yonaguni/Okinawa writing, the Indian clay tablet, the finds at Peru, and the Phoenician end result leads to the conclusion that this is another piece of evidence pointing to a common cultural origin..."

Kunsthistorie
Honninggøge

Honninggøge (Indicatoridae) er en familie med 17 arter af små fugle (10-20 cm) i spættefuglenes orden. De er de eneste redesnyltere i denne orden og er desuden karakteriseret ved at have en speciel tarmflora, der gør dem i stand til at fordøje bivoks.

 Familie Honninggøge Indicatoridae
 Slægt Indicator
 Spættet honninggøg, Indicator maculatus
 Skælstrubet honninggøg, Indicator variegatus
 Sortstrubet honninggøg, Indicator indicator
 Malajhonninggøg, Indicator archipelagicus
 Gråbrystet honninggøg, Indicator minor
 Tyknæbbet honninggøg, Indicator conirostris
 Stumpnæbbet honninggøg, Indicator willcocksi
 Sortskægget honninggøg, Indicator exilis
 Pygmæhonninggøg, Indicator pumilio
 Lys honninggøg, Indicator meliphilus
 Himalayahonninggøg, Indicator xanthonotus
 Slægt Melichneutes
 Lyrehalet honninggøg, Melichneutes robustus
 Slægt Melignomon
 Gulbenet honninggøg, Melignomon eisentrauti
 Grønbrystet honninggøg, Melignomon zenkeri
 Slægt Prodotiscus
 Mørkrygget honninggøg, Prodotiscus insignis
 Grønrygget honninggøg, Prodotiscus zambesiae
 Tyndnæbbet honninggøg, Prodotiscus regulus

Noter
Afbindingshage

En afbindingshage er et led til at afbinde, tildanne og foreløbig samle tømmer før det endelig rejses i en bygning.

Det er udformet som et svært, 30–40 cm langt, to gange vinkelbøjet jernstykke med tilspidsede, kileformede, vinkelret på hinanden vendende ender, der bruges til at sammenholde emner mens de bearbejdes af tømreren på afbindingspladsen.
Afbindingshager anvendes både ved tilhugning af emnerne og medens der bores huller til (træ)nagler. De spidse ender vender vinkelret på hverandre fordi de skal slås i på langs ad træets årer.
Af synonyme udtryk findes holdehage, klemme, og klemhage.
Holdehagen er egentlig et stykke billedskærerværktøj og bruges ligeledes i forbindelse med karetmagerens radstok.

Ekstern Henvisning
http://www.baskholm.dk/haandbog/haandbog.html 
Teknisk Leksikon, 1943

Tømrerudtryk og snedkerudtryk
Værktøj med holdefunktion
Efterår

Efterår er en af de fire årstider. På den nordlige halvkugle ligger efteråret fra september til november.

Der er ingen officiel meteorologisk definition, men for Danmark er foreslået perioden, hvor minimumstemperaturen ligger mellem 0 og 10 °C, og gennemsnitstemperaturen falder (cirka fra 20. september til 30. november).

Efteråret symboliseres i kunsten ofte med høsten, og at bladene begynder at falde af træerne. Omvendt symboliserer efteråret i den traditionelle kunst oftest alderdommen.

Det varmeste efterår (kalendermæssigt) i Danmark blev registreret i 2006 med en gennemsnitstemperatur på 12,2° C.

Eksterne kilder/henvisninger
Glansfugle

Glansfugle også kaldet jacamarer (Galbulidae) er en familie af fugle.

Familie Glansfugle Galbulidae
 Slægt: Galbalcyrhynchus
 Hvidøret jacamar, Galbalcyrhynchus leucotis
 Kastaniejacamar, Galbalcyrhynchus purusianus
 Slægt: Brachygalba
 Mørkrygget jacamar, Brachygalba salmoni
 Gråhovedet jacamar, Brachygalba goeringi
 Brun jacamar, Brachygalba lugubris
 Hvidstrubet jacamar, Brachygalba albogularis
 Slægt: Jacamaralcyon
 Tretået jacamar, Jacamaralcyon tridactyla
 Slægt: Galbula
 Gulnæbbet jacamar, Galbula albirostris
 Blåhalset jacamar, Galbula cyanicollis
 Rødhalet jacamar, Galbula ruficauda
 Grønhalet jacamar, Galbula galbula
 Kobberjacamar, Galbula pastazae
 Blåpandet jacamar, Galbula cyanescens
 Hvidhaget jacamar, Galbula tombacea
 Purpurjacamar, Galbula chalcothorax
 Bronzejacamar, Galbula leucogastra
 Paradisjacamar, Galbula dea
 Slægt: Jacamerops
 Kæmpejacamar, Jacamerops aureus
Tukaner

Familie Tukaner ()
 Slægt Aulacorhynchus
 Smaragdtukanet, Aulacorhynchus prasinus
 Furenæbbet tukanet, Aulacorhynchus sulcatus
 Bjergtukanet, Aulacorhynchus derbianus
 Rødgumpet tukanet, Aulacorhynchus haematopygus
 Gulbrynet tukanet, Aulacorhynchus huallagae
 Blåbåndet tukanet, Aulacorhynchus coeruleicinctis
 Slægt Pteroglossus
 Skriftarasari, Pteroglossus inscriptus
 Grøn arasari, Pteroglossus viridis
 Rødhalset arasari, Pteroglossus bitorquatus
 Elfenbensarasari, Pteroglossus azara
 Brunnæbbet arasari, Pteroglossus mariae
 Brunøret arasari, Pteroglossus castanotis
 Sorthalset arasari, Pteroglossus aracari
 Båndarasari, Pteroglossus torquatus
 Orangenæbbet arasari, Pteroglossus frantzii
 Stregnæbbet arasari, Pteroglossus sanguineus
 Ecuadorarasari, Pteroglossus erythropygius
 Flerbåndet arasari, Pteroglossus pluricinctus
 Krøltoppet arasari, Pteroglossus beauharnaesii
 Slægt Baillonius
 Safrantukan, Baillonius bailloni
 Slægt Andigena
 Gulsidet bjergtukan, Andigena laminirostris
 Gråbrystet bjergtukan, Andigena hypoglauca
 Hættebjergtukan, Andigena cucullata
 Sortnæbbet bjergtukan, Andigena nigrirostris
 Slægt Selenidera
 Guløret tukanet, Selenidera spectabilis
 Pragttukanet, Selenidera reinwardtii
 Gulflanket tukanet, Selenidera nattereri
 Guyanatukanet, Selenidera culik
 Pletnæbbet tukanet, Selenidera maculirostris
 Lysnæbbet tukanet, Selenidera gouldii
 Slægt Ramphastos
 Kølnæbbet tukan, Ramphastos sulfuratus
 Choco tukan, Ramphastos brevis
 Gulbrystet tukan, Ramphastos vitellinus
 Gulstrubet tukan, Ramphastos citreolaemus
 Arieltukan, Ramphastos ariel
 Hvidstrubet tukan, Ramphastos culminatus
 Rødbrystet tukan, Ramphastos dicolorus
 Brunnæbbet tukan, Ramphastos swainsonii
 Gulmasket tukan, Ramphastos ambiguus
 Rødnæbbet tukan, Ramphastos tucanus
 Cuviers tukan, Ramphastos cuvieri
 Kæmpetukan, Ramphastos toco

Se også 
 Stjernebilledet Tukanen

Kilder og eksterne henvisninger 
 Danske navne på alverdens FUGLE Arkiveret version fra juli 2013.
Afbindingsjern

Afbindingsjern er et svært stemmejern, der også kaldes tømrerjern, huggejern, eller tapjern, der anvendes af især tømrere til store taphuller i bjælker, remme eller andet stort tømmer, samt til udstemning i trappevanger og lignende. Der er dog intet til hinder for at andre end tømrere kan finde anvendelse for et svært stemmejern. Bygningssnedkere har det ikke sjældent med i kassen.

Afbindingsjernet har i modsætning til det alm. stemmejern ingen fas (facet) på langs ad jernet. Afbindingsjernet må ikke forveksles med lokbejtel. Se endvidere Møllebyggerjern.

Carl F. Pedersen-kataloget (1987) angiver at afbindingsjern fås i bredderne 16 – 32 mm og med en skærevinkel på 35°.

Ekstern Henvisning 
 http://www.baskholm.dk/haandbog/haandbog.html 

Tømrerudtryk og snedkerudtryk
Georgiske byer

Georgiens ni største byer er (pr. 1. januar 2005)::

 Tbilisi: 1.049.516
 Kutaisi: 178.350
 Batumi: 118.297
 Rustavi: 109.872
 Sokhumi: 81.546
 Sugdidi: 73.014
 Gori: 46.680
 Poti: 46.112
 Tskhinvali: 40.529
Bagerrasp

En Bagerrasp er et værktøj til til at fjerne rasp. Oversat fra engelsk "breadrasp" eller "baker's rasp".

Værktøjet kan bestå af en plade, ca 6 x 16 cm, med rasphugning på den ene side, forsynet med et greb, der ligger parallelt med pladen, bøjet i en vinkel omtrent som det kendes fra strygejern.

Den kan forveksles med træværktøjet rasp.

I England bruges den til at raspe en for hårdt brændt skorpe på brød. Forfatteren Salaman nævner i sit opslagsværk. , at raspen ofte forveksles med et træsmedeværktøj.

En forespørgsel om nævnte – bl.a. i "Den danske Bagerstand" - gav intet resultat, men bagerne kunne godt se berettigelsen i et sådant redskab, ikke mindst dengang man stadig brugte "kulfyrede" stenovne.

Fra bager og konditor A. Kraft, Odense er blevet oplyst, at hvis brødet "blev sort" – så brugte man en meget stiv stålbørste til at fjerne skorpen.

Andre bagere, der er blevet forelagt problemet, har ikke kendt til et lignende værktøj/redskab.

Eksterne henvisninger og kilder

Fodnote

Ekstern henvisning 
 Træsmedens Håndværktøj 

Filer (værktøj)
Afklaringsbal

Afklaringsbal eller afklaringslap er egentlig det samme som en polerebal, polereklud, men vædes kun med sprit eller fortynder (afhængigt af laktype) og olie – opløsningsevnen må ikke være for voldsom. Hvordan ballen opbygges og bruges er beskrevet nærmere i artiklen polerebal.

Ordet afklaringsbal består af to led.
 led af afklare; jf. klar, gennemsigtig, blank
 led, møbelsnedkerværktøj til blankpolering af overflader – se bal.

Afklaringsbalen anvendes – fortrinsvis af møbelsnedkere, -restauratorer og deslige ved blankpolering med politur (shellak og muligvis også de førhen almindeligt anvendte kopallakker) eller celluloselak. Det er ikke noget der er i handelen, men et stykke værktøj der fremstilles og bruges af den enkelte håndværker.

Tømrerudtryk og snedkerudtryk
Afkvistningsspade

En afkvistningsspade bruges af forstfolk og findes i forskellige udførelser, der har det til fælles at de består af et skær der kan have forskellig form, halvrundt, lige eller forkrøppet, sat på et langt skaft. Lette afkvistningsspader på et træskaft, tunge er forsynet med jernskaft. De anvendes til afkvistning af nåletræer og undertiden løvtræer. Det er grenens tykkelse der er afgørende for om der skal anvendes spade, økse eller (evt.) motorsav. Kun kviste op til en vis tykkelse kan fjernes med spaden.

Kilende værktøj
Skovbrugsredskaber
Afslåerjern

Et afslåerjern er en form for sadelmagerkoben, men uden kløft, der anvendes af møbelpolstrere til almindelige, "klippede", søm, i modsætning til kobenet der bruges til sortlakerede hærdede søm.

Tømrerudtryk og snedkerudtryk
Barkspade

En barkspade er et spadeformet redskab (værktøj) med skarp æg, der anvendes af skovarbejdere til afbarkning af nåletræer. Det eksemplar jeg har set på Køge Museums afdeling i Vallø, havde konveks æg, men forstander Iver Nissen, Skovskolen i Nødebo har mundtligt (1990) fortalt at æggen skal være ret og ikke konveks.

Sammenlign afkvistningsspade, barkjern og barkskraber.

Træværktøj
Kilende værktøj
Skovbrugsredskaber
Barkjern

Ordbog over det danske Sprog nævner, at et barkjern er et "mejsellignende redskab til afbarkning af træer"; hvis det er rigtigt må det være synonymt med en barkhøvl. 

Det er dog temmelig sikkert snarere en barkspade eller barkskraber,  også kaldet en afkvistningsspade.

Eksterne henvisninger 
Ordbog over det Danske Sprog (ODS)

Træværktøj
Kilende værktøj
Skovbrugsredskaber